ddrg/super_eurlex huggingface dataset:
KIRJALLINEN KYSYMYS E-2576/01 esittäjä(t): Dominique Vlasto (PPE-DE) komissiolle. Matkailun positiivinen vaikutus työllisyydelle ja talouskasvulle.



Virallinen lehti nro 081 E , 04/04/2002 s. 0191 - 0192



KIRJALLINEN KYSYMYS E-2576/01 esittäjä(t): Dominique Vlasto (PPE-DE) komissiolle (24. syyskuuta 2001) Aihe: Matkailun positiivinen vaikutus työllisyydelle ja talouskasvulle Sisämarkkinaneuvosto kehotti 21. kesäkuuta 1999 komissiota ja jäsenvaltioita tiiviiseen yhteistyöhön, jotta matkailun mahdollista osuutta kasvuun ja työllisyyteen lisättäisiin ottaen erityisesti huomioon pienten- ja keskisuurten yritysten osallistumisen, joita alan yritykset pääasiallisesti ovat. Sisämarkkinaneuvosto sopi näistä neljästä tavoitteesta: - tietojen vaihdon ja levityksen helpottaminen etenkin uusien teknologioiden avulla - koulutuksen parantaminen ammattitaidon kohentamiseksi matkailualalla - matkailutuotteiden laadun parantaminen - ympäristönsuojelun ja kestävän kehityksen edistäminen matkailualalla Voiko komissio kertoa, mitä se on saanut aikaan näiden tavoitteiden saavuttamiseksi syyskuusta 2000 lähtien, jolloin tähän aiheeseen liittyvä välikertomus ilmestyi? Erkki Liikasen komission puolesta antama vastaus (24. lokakuuta 2001) Komission kertomuksessa(1) mainitut työryhmät esittivät loppuraporttinsa heinäkuussa 2001. Belgian puheenjohtajakaudella Bruggessa heinäkuussa 2001 järjestetty ministeritason seminaari avasi keskustelun jäsenvaltioiden edustajien ja komission välillä työryhmien saavuttamista tuloksista. Komission on tarkoitus antaa marraskuussa 2001 tiedonanto muille toimielimille matkailupolitiikasta. Työryhmien tulosten perusteella komissio antaa tässä tiedonannossa toiminnalliset puitteet matkailualan eri osapuolten välisen toiminnan yhteensovittamiseksi ja esittää toimenpiteitä näiden toteutettavaksi. Tietoyhteiskunnasta, yritystoiminnasta ja myös matkailusta vastaava Euroopan komission jäsen esitteli Euroopan parlamentin aluepolitiikka-, liikenne- ja matkailuvaliokunnalle 9. lokakuuta pitämässään puheessa valmisteilla olevan tiedonannon pääpiirteet. (1) KOM(2000) 696 lopullinen.
KIRJALLINEN KYSYMYS E-1585/01 esittäjä(t): John Cushnahan (PPE-DE) neuvostolle. Ehdotus Euroopan unionin laajuisista poliisivoimista ja rajojen suojelupalvelusta.



Virallinen lehti nro 081 E , 04/04/2002 s. 0039 - 0039



KIRJALLINEN KYSYMYS E-1585/01 esittäjä(t): John Cushnahan (PPE-DE) neuvostolle (1. kesäkuuta 2001) Aihe: Ehdotus Euroopan unionin laajuisista poliisivoimista ja rajojen suojelupalvelusta Saksan liittokansleri Gerhard Schröder vaati vastikään Eurooppaa muodostamaan Yhdysvaltojen liittovaltion poliisin FBI:n tyylisen yksikön, joka estäisi kansainvälisiä rikollisia käyttämästä hyväkseen rajatonta Eurooppaa. Onko tämä asia oikeus- ja sisäasian neuvoston tulevan kokouksen asialistalla? Milloin asiaa tullaan käsittelemään, ellei tulevassa kokouksessa? Vastaus (21. marraskuuta 2001) Neuvoston puitteissa ei ole tehty muodollisia aloitteitta tai ehdotuksia Euroopan unionin laajuisista poliisivoimista ja rajojen suojelupalvelusta.
KIRJALLINEN KYSYMYS E-1463/01 esittäjä(t): Robert Goebbels (PSE) neuvostolle. Laiton kalastus Mauritanian yksinomaisella talousvyöhykkeellä.



Virallinen lehti nro 081 E , 04/04/2002 s. 0026 - 0026



KIRJALLINEN KYSYMYS E-1463/01 esittäjä(t): Robert Goebbels (PSE) neuvostolle (21. toukokuuta 2001) Aihe: Laiton kalastus Mauritanian yksinomaisella talousvyöhykkeellä Olen äskettäin palannut Mauritaniasta, jossa minulla oli tilaisuus keskustella sikäläisen kalastusministerin kanssa. Ministeri Zamel valitti katkerasti, että 3040 alusta harjoittaa jatkuvasti laitonta kalastusta maan yksinomaisella talousvyöhykkeellä. Tiettävästi nämä, enimmäkseen Aasian maista peräisin olevat alukset käyttävät Espanjan Las Palmasin satamaa tukikohtanaan ja myös purkavat siellä Mauritanian vesillä laittomasti pyydetyt saaliinsa. Nämä laittomasti toimivat kalastajat aiheuttavat näin ollen epäoikeudenmukaisen kilpailutilanteen eurooppalaisille kalastajille, jotka harjoittavat kalastusta Mauritanian yksiomaisella talousvyöhykkeellä olemassa olevan kalastussopimuksen puitteissa. Voiko neuvosto vahvistaa nämä Mauritaniasta saadut tiedot? Mihin toimiin se aikoo ryhtyä tämän laittoman toiminnan lopettamiseksi ja Mauritanian kalavarojen kestävän suojelemisen edistämiseksi? Vastaus (20. marraskuuta 2001) Neuvosto on tietoinen laittoman kalastuksen ongelmasta yleensä ja erityisesti Mauritanian talousvyöhykkeellä, ja neuvosto yhtyy arvoisan parlamentin jäsenen tämän osalta esittämään huolestuneisuuteen. Neuvosto pyrkii jatkuvasti torjumaan laitonta kalastusta ja tukee aktiivisesti pyrkimyksiä, joihin kansainvälisissä yhteyksissä ja erilaisissa alueellisissa kalastusjärjestöissä on ryhdytty asian osalta. Tässä yhteydessä on syytä palauttaa mieleen, että FAO:n neuvosto hyväksyy pian ilmoitusten ja sääntelyn ulkopuolisen laittoman kalastuksen vastaisen kansainvälisen toimintasuunnitelman, jonka laatimiseen yhteisö on aktiivisesti osallistunut. Toimintasuunnitelmaan sisältyy myös luku, joka koskee satamavaltioiden toimenpiteitä laittomasti kalastettujen kalojen purkamisen estämiseksi. Mitä tulee erityisesti Mauritaniaan, yhteisö on juuri aloittanut sen kanssa neuvottelut nykyisen, 31.7.2001 saakka voimassa olevan kalastuspöytäkirjan uusimisesta. Kuten yhteisön ja muiden kolmansien maiden välillä äskettäin tehtyjen kalastuspöytäkirjojen tapauksessa, yhteisö pyrkii Euroopan yhteisön kalastussopimuksista kolmansien maiden kanssa 30.10.1997 hyväksyttyjen päätelmien mukaisesti vakuuttamaan Mauritanian viranomaiset siitä, että huomattava osa rahallisista korvauksista on käytettävä maan valvonta- ja tarkastusmahdollisuuksien vahvistamistoimiin.
KIRJALLINEN KYSYMYS E-2320/01 esittäjä(t): Torben Lund (PSE) komissiolle. Muuntogeeniset organismit.



Virallinen lehti nro 081 E , 04/04/2002 s. 0152 - 0152



KIRJALLINEN KYSYMYS E-2320/01 esittäjä(t): Torben Lund (PSE) komissiolle (31. heinäkuuta 2001) Aihe: Muuntogeeniset organismit Muuntogeenisiä organismeja (GMO:t) koskeva yhteisön lainsäädäntö on kerta kaikkiaan riittämätön. Tiedot näiden tuotantomenetelmien seurauksista ovat edelleen melko rajalliset ja epävarmat, eikä niissä oteta riittävästi huomioon ennaltavarautumisen periaatetta. Kuluttajat voivat välttää GMO-tuotteita vain niiden täydellisen merkinnän perusteella. Pyydän komissiota ilmoittamaan, missä määrin voimassa olevilla säännöksillä voidaan varmistaa, että kuluttajat voivat tehdä valistuneita ja tosiasioihin perustuva päätöksiä GMO-tuotteiden ostamisesta, ja tämä koskee sekä eurooppalaisia että mm. Yhdysvalloista tuotuja GMO-tuotteita. Toiseksi pyydän komissiota ilmoittamaan, missä määrin ilmoitetut GMO-tuotteiden uudet merkintäsäännökset tulevat varmistamaan, että kuluttajilla on todellinen valinnan mahdollisuus niiden tuotteiden osalta, jotka koostuvat GMO:ista, jotka sisältävät niitä tai joiden ravintoketjussa on käytetty GMO:ita, mikä tarkoittaa esim. muuntogeenisiä eläinrehuja. Tulevatko ilmoitetut uudet merkintäsäännökset koskemaan sekä eurooppalaisia että mm. Yhdysvalloissa valmistettuja GMO-tuotteita? David Byrnen komission puolesta antama vastaus (22. lokakuuta 2001) Komissio voi ilmoittaa arvoisalle parlamentin jäsenelle, että se antoi 25. heinäkuuta 2001 ehdotuksen Euroopan parlamentin ja neuvoston asetukseksi geneettisesti muunnetuista elintarvikkeista ja rehuista.(1) Ehdotus sisältää säännöksiä kaikkien geneettisesti muunnetuista organismeista koostuvien tai niitä sisältävien tai niistä saatujen elintarvikkeiden ja rehujen pakollisista pakkausmerkinnöistä. Pakkausmerkintävaatimukset koskevat sekä yhteisön alueella tuotettuja että yhteisön ulkopuolelta tuotuja elintarvikkeita ja rehuja. Ehdotus ei kata geneettisesti muunnetulla rehulla ruokituista eläimistä saatuja lihaa, munia ja maitoa, koska näitä tuotteita ei ole saatu suoraan geneettisesti muunnelluista organismeista. (1) KOM(2001) 425 lopullinen.
KIRJALLINEN KYSYMYS E-2620/01 esittäjä(t): Christopher Huhne (ELDR) komissiolle. Neuvoston kokous 25.—26. kesäkuuta 2001.



Virallinen lehti nro 081 E , 04/04/2002 s. 0196 - 0197



KIRJALLINEN KYSYMYS E-2620/01 esittäjä(t): Christopher Huhne (ELDR) komissiolle (27. syyskuuta 2001) Aihe: Neuvoston kokous 25.26. kesäkuuta 2001 Voisiko komissio ilmoittaa, äänestettiinkö 25.26. kesäkuuta 2001 pidetyssä yleisten asioiden neuvoston kokouksessa mistään asioista, ja jos äänestettiin, niin kuinka monesta asiasta, ja mistä aiheista oli kyse? Voisiko komissio myös ilmoittaa, miten kukin kyseisen kokouksen osanottaja äänesti kustakin aiheesta? Komission jäsenen Romano Prodin komission puolesta antamayhteinen vastauskirjallisiin kysymyksiin E-2620/01, E-2622/01, E-2624/01, E-2626/01 ja E-2628/01 (15. lokakuuta 2001) Neuvoston äänestysten tuloksista ja sen jäsenten äänestyskäyttäytymisestä tiedottaminen kuuluu neuvoston työjärjestyksen 9 artiklan mukaan neuvoston tehtäviin.
KIRJALLINEN KYSYMYS E-2155/01 esittäjä(t): Mario Borghezio (TDI) neuvostolle. Saksan vahingonkorvaukset entisille internoiduille italialaisille sotilaille.



Virallinen lehti nro 081 E , 04/04/2002 s. 0120 - 0120



KIRJALLINEN KYSYMYS E-2155/01 esittäjä(t): Mario Borghezio (TDI) neuvostolle (20. heinäkuuta 2001) Aihe: Saksan vahingonkorvaukset entisille internoiduille italialaisille sotilaille Vuosikausia pohdittu kysymys vahingonkorvausten maksamisesta toisen maailmansodan aikana Saksaan internoiduille ja pakkotyöläisiksi joutuneille on saamassa myönteisen ratkaisun. Koska internoidut italialaiset sotilaat joutuivat kärsimään virheellisestä oikeudellisesta menettelystä, jossa ei otettu huomioon, että tällaisille vangeille, jotka joutuivat pakkotyöhön saksalaisissa tehtaissa, ei suotu Geneven sopimuksessa määrättyä kohtelua, he ovat vaarassa joutua perusteettomasti syrjityiksi muihin entisiin internoituihin verrattuna ja kokonaan suunniteltujen vahingonkorvausten ulkopuolelle. Myös Euroopan parlamentti antoi asiasta päätöslauselman B2-1475/86(1). Mitä neuvosto aikoo tehdä, jotta Saksan hallitus ratkaisisi tämän herkän kysymyksen ja estäisi perusteettoman syrjinnän, josta entiset internoidut italialaiset sotilaat kärsivät? (1) EYVL C 36, 17.2.1986, s. 129. Vastaus (27. marraskuuta 2001) Neuvosto ei ole toimivaltainen vastaamaan arvoisan parlamentin jäsenen esittämään kysymykseen.
KIRJALLINEN KYSYMYS E-2626/01 esittäjä(t): Christopher Huhne (ELDR) komissiolle. Neuvoston kokous 16.—17. heinäkuuta 2001.



Virallinen lehti nro 081 E , 04/04/2002 s. 0197 - 0197



KIRJALLINEN KYSYMYS E-2626/01 esittäjä(t): Christopher Huhne (ELDR) komissiolle (27. syyskuuta 2001) Aihe: Neuvoston kokous 16.17. heinäkuuta 2001 Voisiko komissio ilmoittaa, äänestettiinkö 16.17. heinäkuuta 2001 pidetyssä yleisten asioiden neuvoston kokouksessa mistään asioista, ja jos äänestettiin, niin kuinka monesta asiasta, ja mistä aiheista oli kyse? Voisiko komissio myös ilmoittaa, miten kukin kyseisen kokouksen osanottaja äänesti kustakin aiheesta? Komission jäsenen Romano Prodin komission puolesta antamayhteinen vastauskirjallisiin kysymyksiin E-2620/01, E-2622/01, E-2624/01, E-2626/01 ja E-2628/01 (15. lokakuuta 2001) Neuvoston äänestysten tuloksista ja sen jäsenten äänestyskäyttäytymisestä tiedottaminen kuuluu neuvoston työjärjestyksen 9 artiklan mukaan neuvoston tehtäviin.
KIRJALLINEN KYSYMYS E-1624/01 esittäjä(t): Michl Ebner (PPE-DE) komissiolle. Ehdotus biopolttoaineiden käytön edistämiseksi.



Virallinen lehti nro 081 E , 04/04/2002 s. 0042 - 0042



KIRJALLINEN KYSYMYS E-1624/01 esittäjä(t): Michl Ebner (PPE-DE) komissiolle (12. kesäkuuta 2001) Aihe: Ehdotus biopolttoaineiden käytön edistämiseksi Komissio on useaan otteeseen tehnyt tiettäväksi aikeensa edistää uusiutuvien raaka-aineiden käyttöä. Öljykasvien siemenet on tärkeä biopolttoaineiden lähde. Niiden tuotantoa lisäämällä saataisiin lukuisia etuja, kuten ns. puhdasta energiaa, valkuaispitoista rouhetta, jota syntyy valmistettaessa biodieseliä öljykasvien siemenistä, sekä myönteinen vaikutus öljykasvien siementen maailmanmarkkinahintoihin, joita voitaisiin käyttää kansainvälisiä markkinoita tasaavana välineenä. Voiko komissio kertoa, miksi se ei ole vielä tehnyt varsinaista ehdotusta biopolttoaineiden käytön edistämiseksi? Loyola de Palacion komission puolesta antama vastaus (19. lokakuuta 2001) Komissio haluaa edelleen edistää biopolttoaineiden käyttöä liikenteessä. Komissio on parhaillaan laatimassa tiedonantoa vaihtoehtoisia polttoaineita koskevasta keskipitkän ja pitkän aikavälin strategiasta. Tiedonantoon liittyy kaksi direktiiviehdotusta, joista ensimmäinen koskee biopolttoaineiden vähimmäisosuutta Euroopan markkinoilla myytävien polttoaineiden kokonaismäärästä ja toinen biopolttoaineiden mahdollisia verohelpotuksia. Komission työohjelman mukaisesti tiedonanto annettaneen vuoden 2001 lokakuun loppuun mennessä.
KIRJALLINEN KYSYMYS E-2168/01 esittäjä(t): Jonas Sjöstedt (GUE/NGL) komissiolle. Ambulanssikuljetusten hankinta Norlannissa.



Virallinen lehti nro 081 E , 04/04/2002 s. 0124 - 0124



KIRJALLINEN KYSYMYS E-2168/01 esittäjä(t): Jonas Sjöstedt (GUE/NGL) komissiolle (19. heinäkuuta 2001) Aihe: Ambulanssikuljetusten hankinta Norlannissa Norlannissa kilpailutettiin muutama vuosi sitten ambulanssikuljetuspalveluja. Lyckselessä puolustusvoimat ja siviiliyhtiö (Norrlandsflyg) kilpailivat ambulanssikuljetusten tarjoamisesta. Puolustusvoimat sai sopimuksen, mutta siviiliyhtiö on väittänyt, etteivät kilpailun ehdot olleet tasapuoliset. Asiasta ilmoitettiin komissiolle. Toukokuussa 1999, kun viimeksi otimme asiasta selvää, tutkintaa ei ollut vielä suoritettu loppuun. Voiko komissio selvittää, mitä tälle asialle on tehty? Loyola de Palacion komission puolesta antama vastaus (25. lokakuuta 2001) Helikopteripalveluita tarjoavien ruotsalaisten yksityisyritysten tekemien valitusten seurauksena komissio on sitten vuoden 1995 tutkinut EY:n perustamissopimuksen valtiontukea koskevien määräysten nojalla kriteereitä, joiden perusteella helikopterikuljetussopimuksia on tehty Ruotsin armeijan kanssa tarjouskilpailujen yhteydessä. Syvällisten tutkimusten yhteydessä komissio ei ole todennut, että tapauksissa olisi kysymys valtiontuesta, kuten se määritellään EY:n perustamissopimuksen 87 artiklassa (entisessä 92 artiklassa). Sen sijaan komissio jatkaa tutkimuksia siitä, voiko Ruotsin valtiolla olla lentoliikenteen harjoittajan toimilupa, sellaisena kuin siitä säädetään yhteisön lentoliikenteen harjoittajien toimiluvista 23. heinäkuuta 1992 annetun neuvoston asetuksen (ETY) N:o 2407/92(1) 4 artiklassa ja sitä seuraavissa artikloissa. (1) EYVL L 240, 24.8.1992.
KIRJALLINEN KYSYMYS E-2180/01 esittäjä(t): Alexandros Alavanos (GUE/NGL) komissiolle. Liikenneonnettomuudet ja kaksipyöräiset ajoneuvot.



Virallinen lehti nro 081 E , 04/04/2002 s. 0127 - 0127



KIRJALLINEN KYSYMYS E-2180/01 esittäjä(t): Alexandros Alavanos (GUE/NGL) komissiolle (23. heinäkuuta 2001) Aihe: Liikenneonnettomuudet ja kaksipyöräiset ajoneuvot Kreikan terveysministeriön Tien päällä 20012005 -ohjelman mukaan liikenneonnettomuudet ovat 1844-vuotiaiden kaksipyöräisten ajoneuvojen kuljettajien yleisin kuolinsyy. Samassa ohjelmassa mainitaan, että liikenneonnettomuuksissa kuolleiden osuus on vuosina 19801997 kasvanut kaikkein eniten Kreikassa eli 60 prosenttia. Tästä huolimatta Kreikassa ei ole erityisiä koulutusohjelmia eikä koulutustiloja kaksipyöräisten ajoneuvojen kuljettajille. Lisäksi kaksipyöräisten ajoneuvojen ajokorttien ikäraja on korkeampi kuin autoilijoilla, vaikka näiden ajoneuvojen kuljettajat ovat autoilijoita nuorempia. Kysyn komissiolta, sisältyykö yhteisön kolmanteen tukikehykseen toimia kaksipyöräisten ajoneuvojen kuljettajien koulutustarpeiden kattamiseksi ja liikenneonnettomuuksien ennaltaehkäisemiseksi? Michel Barnier'n komission puolesta antama vastaus (8. lokakuuta 2001) Kreikkaa koskevissa yhteisön tukikehyksissä ohjelmakaudeksi 20002006 määrätään integroidun toimintaohjelman valmistelusta ja täytäntöönpanosta liikenneturvallisuuden parantamiseksi. Suunnitelmaan sisältyy havaittujen puutteiden korjaaminen, liukumista estävien tiepäällysteiden asentaminen, liikennemerkkien, tiemerkintöjen ja valaistuksen parantaminen, uusien kuljettajien koulutus, kouluissa ja ajo-opetukseen varatuilla alueilla tapahtuva opetus sekä poliisivalvonnan ja onnettomuuksissa annettavan ensiavun tehostaminen. Integroidun toimintaohjelman täytäntöönpanoon liittyy myös toimia ja hankkeita, jotka osarahoitetaan pääasiassa tieliikenteen akseleita, satamia ja kaupunkisuunnittelua sekä rautateitä, lentokenttiä ja kaupunkiliikennettä koskevien ohjelmien mukaisesti. Ohjelmiin sisältyy erityistoimenpiteitä liikenneturvallisuuden parantamiseksi.
KIRJALLINEN KYSYMYS P-2674/01 esittäjä(t): Raffaele Costa (PPE-DE) komissiolle. Petostapaukset Euroopan unionissa.



Virallinen lehti nro 081 E , 04/04/2002 s. 0200 - 0200



KIRJALLINEN KYSYMYS P-2674/01 esittäjä(t): Raffaele Costa (PPE-DE) komissiolle (24. syyskuuta 2001) Aihe: Petostapaukset Euroopan unionissa Calabriassa (Italiassa) on pidätetty 63 henkilöä Euroopan unioniin kohdistuneessa petostapauksessa. Kyse on yrittäjistä, tullivirkailijoista (Guardia di Finanza) sekä mafian jäsenistä. Lisäksi lehdistössä olleiden tietojen mukaan 43 Calabrian alueen työntekijää ja virkamiestä on pidätetty. Petossumman oletetaan olevan 6 miljardia liiraa (joka on jo joutunut petkuttajien käsiin). Voiko komissio ilmoittaa, mihin valvontatoimiin Italian valtiovarainministeriö, Calabrian alue, Euroopan petostentorjuntavirasto (OLAF), Euroopan unioni yleensäkin ja yhteisöpolitiikasta vastaava yksikkö ovat ryhtyneet? Mitä määräyksiä yhteisöpolitiikasta ja alueista vastaavat yksiköt ovat hyväksyneet? Onko voitu todeta huolimattomuudesta johtuvia laiminlyöntejä? Onko mahdollista, että kaikki 43 henkilöä, jotka ovat paikallisia virkamiehiä, ovat osallistuneet petoksiin ilman, että asiasta vastaavat tarkastajat, paikalliset viranomaiset, valvontaelimet eivät ole havainneet mitään? Kuka maksaa nyt korvaukset Italian valtiolle, Euroopan unionille ja Calabrian alueelle? Onko Euroopan unioni, paikalliset viranomaiset ja valtionvarainministeriö toteuttaneet asianmukaisia toimia yleisen edun valvomiseksi? Aikooko toimivaltaisen paikallishallinnon jäsen erota? Michaele Schreyerin komission puolesta antama vastaus (17. lokakuuta 2001) Komissio ja Euroopan petostentorjuntavirasto (OLAF, joka kiinnitti komission huomion asiaan) ovat saaneet tietoja arvoisan parlamentin jäsenen esiin ottamasta asiasta. Kysymyksessä mainittujen lehtitietojen perusteella asia näyttää koskevan Euroopan maatalouden ohjaus- ja tukirahastoa (EMOTRin tukiosastoa) ja erityisesti sitrushedelmille myönnettävää tukea. Komissio ottaa yhteyttä Italian viranomaisiin saadakseen tarkempia tietoja ja palaa asiaan myöhemmin.
KIRJALLINEN KYSYMYS E-1564/01 esittäjä(t): Michl Ebner (PPE-DE) komissiolle. Kaksikielisyyttä koskevan lain lykkääminen Istrian alueella.



Virallinen lehti nro 040 E , 14/02/2002 s. 0053 - 0054



KIRJALLINEN KYSYMYS E-1564/01 esittäjä(t): Michl Ebner (PPE-DE) komissiolle (29. toukokuuta 2001) Aihe: Kaksikielisyyttä koskevan lain lykkääminen Istrian alueella Istrian alueneuvosto hyväksyi 9. huhtikuuta 2001 alueellisen lain, jossa säädetään italian ja kroaatin kielten tasaveroisuudesta kaikissa alueellisissa laitoksissa ja hallintoelinten menettelyissä. Zagrebissa sijaitseva oikeusministeriö lykkäsi tämän lain täytäntöönpanoa 23. huhtikuuta 2001. Kysynkin komissiolta, onko edellä mainittu tieto totuudenmukainen ja pitääkö se lykkäämistä esteenä Kroatian kanssa käytäville, taloudellista yhteistyötä koskeville neuvotteluille Miten se aikoo toimia tämän unionin periaatteiden rikkomisen suhteen? Christopher Pattenin komission puolesta antama vastaus (20. heinäkuuta 2001) Komissio vahvistaa tiedot, joiden mukaan Kroatian oikeusministeriö on keskeyttänyt Istrian alueneuvoston 9. huhtikuuta 2001 hyväksymän uuden Istrian alueen lain 10 säännöksen soveltamisen. Tämän seurauksena Kroatian hallitus on päättänyt pyytää Kroatian perustuslakituomioistuimen oikeudellista lausuntoa lain 13 pykälän osalta, joihin kuuluvat myös täysin kaksikielisen järjestelmän (kroaatin kieli ja italia) käyttöönottoa koskevat säännökset. Lausuntomenettely on vielä kesken. Komissio on seurannut näitä tapahtumia. Vähemmistöjen suojelu, mihin kuuluu syrjimätön kohtelu, opetuksen saaminen vähemmistökielellä ja vähemmistökulttuurien säilyttäminen, on ollut aina tärkeä ehto unionin ja Kroatian suhteissa. Tämä asia on toistettu ja virallisesti vahvistettu äskettäin myös Kroatian kanssa tehdyssä, 14. toukokuuta 2001 parafoidussa vakautus- ja assosiaatiosopimuksessa. Kahdenvälisissä yhteyksissään komissioon sekä hyväksyessään vakautus- ja assosiaatiosopimuksen velvoitteet Kroatia on toistanut sitoutumisensa vähemmistöjen suojeluun ja kunnioittamiseen. Kroatian uusi hallitus hyväksyi lait vähemmistökielten virallisesta käytöstä ja vähemmistökielillä annettavasta opetuksesta jo toukokuussa 2000. Lähiaikoina on tarkoitus tehdä ehdotus uudeksi kattavaksi laiksi vähemmistöjen suojelusta. Komissio painottaa jatkossakin kahdenvälisissä yhteyksissään Kroatiaan vähemmistöjen suojelun tärkeyttä ja seuraa asiaa koskevan lainsäädännön täysimääräistä täytäntöönpanoa.
KIRJALLINEN KYSYMYS E-1650/01 esittäjä(t): John Cushnahan (PPE-DE) neuvostolle. Nigerian osallistuminen rauhanturvatehtäviin.



Virallinen lehti nro 040 E , 14/02/2002 s. 0073 - 0073



KIRJALLINEN KYSYMYS E-1650/01 esittäjä(t): John Cushnahan (PPE-DE) neuvostolle (12. kesäkuuta 2001) Aihe: Nigerian osallistuminen rauhanturvatehtäviin Yhdysvallat ilmoitti hiljattain toivovansa, että Nigeria osallistuisi rauhanturvatehtäviin Länsi-Afrikassa. Onko neuvosto sitä mieltä, että ehdotus on sopiva ottaen huomioon Nigerian turvallisuusjoukkojen jatkuvat ihmisoikeusrikkomukset? Vastaus (8. lokakuuta 2001) Neuvosto katsoo, että Nigerialla on poliittisen ja taloudellisen vaikutusvaltansa, väestömääränsä ja kokonsa puolesta merkittävä kansainvälinen ja alueellinen tehtävä. Tämän vuoksi neuvosto vahvisti 14. toukokuuta 2001 yhteisen kannan Nigeriasta(1), jossa määrätään muun muassa, että Afrikan konfliktien esto-, hallinta- ja ratkaisupolitiikkansa puitteissa Euroopan unioni tukee ja kannustaa Nigerian vahvistuneita rauhanturvavalmiuksia. Lisäksi neuvosto palauttaa arvoisan parlamentin jäsenen mieleen, että yhdeksi keskeiseksi keinoksi ratkaista tietyt ongelmat, joita on esiintynyt aiemmin Nigerian osallistuessa rauhanturvatehtäviin Länsi-Afrikassa, on osoittautunut Nigerian armeijan uudelleen ammattilaistaminen, jota Euroopan unioni perustellusti seuraa ja tukee. (1) EYVL L 132, 15.5.2001.
KIRJALLINEN KYSYMYS E-2190/01 esittäjä(t): Camilo Nogueira Román (Verts/ALE) komissiolle. Kalastussopimus Marokon kanssa.



Virallinen lehti nro 040 E , 14/02/2002 s. 0212 - 0212



KIRJALLINEN KYSYMYS E-2190/01 esittäjä(t): Camilo Nogueira Román (Verts/ALE) komissiolle (23. heinäkuuta 2001) Aihe: Kalastussopimus Marokon kanssa Mitä mahdollisuuksia on olemassa Marokon kanssa tehtävää uutta kalastussopimusta koskevien neuvottelujen uudelleen aloittamiseksi, kun Galician kalatalousalan edustajat ovat ilmoittaneet olevansa valmiita hyväksymään yhden Marokon neljästä tarjouksesta ja olevansa valmiita jopa purkamaan lastinsa Marokon satamissa? Marokon aito pyrkimys säilyttää tämä taloudellinen ja sosiaalinen yhteys Euroopan unioniin on myös otettava huomioon. Franz Fischlerin komission puolesta antama vastaus (12. syyskuuta 2001) Neuvosto päätyi 25. huhtikuuta 2001 pidetyssä kokouksessaan komission laatiman kertomuksen perusteella siihen, että nykyisissä olosuhteissa ei ole mahdollista tehdä molempia osapuolia hyödyttävää kalastussopimusta yhteisön ja Marokon välillä. Komissio ei ole kyseisen ajankohdan jälkeen saanut Marokolta yhtään virallista kalastussuhteiden alaan liittyvää tarjousta. Jos tällainen tarjous kuitenkin tulisi, komissio ryhtyisi välittömästi tarkastelemaan sitä perusteellisesti.